何早

何早（），字白夫，號舜如，一作在吾，南直隶安庆府懷寧縣人。明朝政治人物。

生平
萬曆三十四年（1606年）丙午科应天乡试第九十三名举人，萬曆四十一年（1613年）登癸丑科進士《萬曆四十一年癸丑科進士履历便覽》：何早，曾祖益暹，祖刚，父槐，主簿。舜如，易四房，癸未八月二十一日生，懷宁县人，丙午鄉試九十三名，會試三百二十五名，三甲四十六名。吏部政，授海盐知县，乙卯本省同考，庚申授河南道御史，壬戌养病，癸亥京察，乙丑起原职，丙寅管下江，丁卯为民。戊辰起南河南道，戊辰养病，己巳拾遺，为民。《余庆堂何氏宗谱》：何乐懌（1556--1633），讳早，字白夫，号舜如，年十四入泮，由恩贡入南雍，万历丙午科举人，癸丑科进士，初任浙江嘉兴府海盐县令，有异政，乙卯分房所得六七人皆名隽。戊午钦取，庚申年擢授南京河南道御史，丙寅巡历下江。时总漕宦竖李名力主民运，举朝无敢言者，公独连进六疏，抗论不便，词益激切，遂得严旨为民，戊辰崇祯即位，科道交奏，御批端方鲠直，即以原官起用，己巳授京察，因耿直不阿，为同事所忌，遂自疏请致，后复推江西巡抚，终不起。公性生端直，廉介有守，正色立朝，不以利动，不以势屈，言论风采，匡时拯俗，不避权贵，世多忌之，故三仕三已，违众独立，其过人远矣！公嘉靖丙辰年生，妣陈孺人早殁，无出。继妣张孺人，卫籍析廷公女，生于嘉靖戊午年。诰封孺人。继妣潮孺人，生子一：荣畅。继妣胡孺人，生子一：荣锡。继妣孙孺人，生于万历乙未年，生子四：荣向、荣殊、荣印、荣绶。公崇祯癸酉年殁，享年七十有八岁。，授浙江海盐县知县。鞫狱捕盗，具有吏才。四十三年浙江本省同考，四十六年行取，泰昌元年（1620年）十月擢南京河南道御史《明熹宗哲皇帝实录卷之二》：泰昌元年十月，考选科道，南京浙江道李希孔、南京河南道何早、南京山东道曹谷、南京广东道王允成。《明熹宗哲皇帝实录卷之六十三》：天啓五年九月，广西道御史王珙又言南京尚宝司卿傅宗皋结党东林，肆毒南国；部臣吕浚作令狼狈，为台臣佘合中论劾贿魏大中代谋疏荐，夤缘郎署；张醇儒为屯田司主事，通同书办潘鹤龄分利自肥，及为监督，偏任积胥钱炯，侵骗多金，且昵汪文言代笔之游烈勋为幕友，蓄左光斗所荐之岑瑞石为宅书，如此奸蠹，反得窃据鵷班；御史何早端方耿直，为邪党所害，久锢牖下，乞分别黜陟。得旨：吕浚冠带闲住；傅宗皋、张醇儒俱革职为民，追夺诰命，其积棍潘鹤龄、钱銄、游烈勋、岑瑞石皆薮匿张醇儒处，著锦衣卫严拏究问。何早端方耿直，即以原官起用。《明熹宗哲皇帝实录卷之六十四》：天啓五年十月，起原任河南道试御史何早为南京河南道试御史。，疏参南京户部左侍郎区大伦、户部右侍郎魏说，俱削籍《明熹宗哲皇帝实录卷之六十九》：天啓六年三月，南京河南道御史何早疏参南京户部左侍郎区大伦、原任应天府尹升户部右侍郎魏说皆冢臣张问达庚申起用之人，大伦与董应举纳交，魏说柔媚无骨，均宜褫斥。得旨：区大伦、魏说邪党漏网，都著削了籍为民，当差仍追夺诰命。。天啓七年，巡视下江，漕运太监李明道督淮漕，建议民运，早条其不便，疏争之，被革职闲住《明熹宗哲皇帝实录卷之八十四》：天啓七年五月，削巡按直隶监察御史何早籍，以漕运太监李明道劾之也。。崇祯初，复原官《懷寧縣安徽志》。疏紏江西廵抚杨邦宪已经削籍，犹肆贪纵，下按臣勘《崇祯长编卷之十三》：崇祯元年九月丙戌，南御史何早疏紏江西廵抚杨邦宪已经削籍，犹肆贪纵，下按臣勘。，十二月被拾遺，免官听议。崇祯六年卒，年七十八。

家族
曾祖何益暹，祖父何刚，號前溪；父何槐，字良直，號秋亭，濟陽縣主簿。嫡母陳氏，生母張氏，俱孺人。阮自华撰《何秋亭公行状》：余友何白夫，以名进士令海盐，三载奏最，敕赐父秋亭如其官。嫡母陈、生母张，俱孺人。猗歟休哉！此上以异数报循吏异绩也。白夫将铭石而告于墓焉，乃持所列行实，走书都门，问状于院子。院子读竟，业徐敛而笥之，曰：“白夫之与余也，生同里、业同艺，自分阵剌荻之日，以至比翰操觚之时，无不与白夫共焉。然则状匪予曷知？亦匪予曷信也？” 赠翁槐，字良直，别号秋亭。夫何之先也，自汉晋大将军骠骑以来，世为庐江之望族；至五季析壤于怀，宋清河公居怀焉。清河公昔亦令盐官，著声十異，此白夫家作令谱也。赠翁父前溪公，多隐德、好施予，闾里多侈谈其美，而最著者，还赋长遗金二百金，尤为吾乡一盛事。举丈夫子五人，赠翁其末子也。甫十龄，前溪公即见背。母吴孺人每呜咽抚赠翁顶曰：“儿父所未安，与吾所称未亡人者，徒以汝故耳。”赠翁一承慈训，輙哀不自胜，幼即屹然有大志。吴母曰：“吾老矣，无俟河清日矣，但愿儿能自生活，吾即可报而父于地下矣。”赠翁唯唯，即且耕读为治生计。时诸兄已各自立，惟翁以幼孤而贫，吴孺人欲速为赠翁得妇以佐家政，为娶陈孺人。孺人素性幽贞，躬执爨事。吴嬬人沾沾喜得贤媳。后因陈孺人数岁不育，乃复为娶侧室张孺人。孺人亦名家女，柔顺善下，与陈孺人攻苦茹辛，同操井臼。由是而赠翁之室益饶，吴孺人益望含饴弄孙矣。因命赠翁为郡功曹，而以两孺人代养焉。未几而吴孺人殁，赠翁哀毁骨立，曰：“吾父已不逮养矣，今吾母复弃我去，奈何？”后值岁祲，翁有积粟两囷，喜曰：“可以继吾父志矣！”因举以赒里中之缺乏，而乡邻以券贷者，輙随所求以应之。越宿而贷粟悉还，庾盈如故。翁与两孺人惊叹曰：“此神以报吾父隐德耳，岂予小子能致兹异耶？”因益砥节砺行以贶神灵。 比有郡司李与倅相攻讦者，欲摭翁以中倅。翁谨恪素信于郡守太原王公，乃慷慨白倅于守。守固重翁，而倅亦得理，翁因需次入都门。与乡人某同寓，某纳少妇燕姬也，窥翁白皙伟貌，窃欲私之。一日伺其夫晨出，潜就翁所，翁遽趋避外庭。时有市侩儿欲寄猳于姬者，穴视笑之，而翁弗知也。既除济阳簿，济阳为二东岩邑，翁捧檄即矢心曰：“吾资品虽微，亦叨半命，岂以卑薄而弗克行吾志耶？”乃恭廉敏惠以事上治民，摄篆将期一邑大化。近吾乡有以公务过济阳者，询翁旧政，其邑人井均、姚廷佐等犹尸祝翁姓名，言及輙泣数行下，其惠泽之在当时可知已。翁时念白夫与光禄丞俱幼龄，乃憣然曰：“吾昔以幼孤失训，今奈何系迹升斗而弗为裕后计也。”即赋初衣归，而课耕训子。白夫始高步邑庠，光禄君亦翱翔太学。赠翁方与两孺人考槃于薖轴间者，计若干年。白夫伯仲备求毳甘以供匕箸，赠翁日与里姻耆硕酣畅周旋，两孺人时佐酒浆，欣然无倦。盖赠翁孝友敦睦，与两孺人慈和贞静，俱出性成，故老而弥笃。吾乡谈者未尝不以完福归赠翁，以隐德归前溪公，以克家望白夫与光禄君也。 赠翁得年八十有二，陈孺人得年九十有一，张孺人得年六十有九。张孺人先赠翁卒者三年，赠翁犹及见白夫；与乡选陈孺人犹及见白夫与计偕。今白夫以名第冠循良，翁与两孺人并膺纶命，是虽不获亲见而荣哀备矣。余言不能状翁与两孺人之百一，姑举吾乡所共知而盛传者，庶足以备太史之鸿笔云。 赐进士第户部山西清吏司员外郎眷晚生阮自华顿首拜撰

参考文献
《桐城大龙湾何氏三修宗谱》

Z
Category:怀宁人
Category:萬曆三十四年丙午科應天鄉試舉人
Category:明朝海盐县知县
Category:明朝南京监察御史